Διερεύνηση της διαχείρισης του νερού ύδρευσης από τις Δ.Ε.Υ.Α. των νομών Πέλλας και Ημαθίας: προβλήματα και προοπτικές
Creators: name: Πέτκου, Ολυμπία Δημητρίου
Publisher: name: Aristotle University of Thessaloniki
Year: 2012
Subjects: Αστική χρήση νερού
Πολιτική τιμολόγησης
Δημοτικές Επιχειρήσεις Ύδρευσης Αποχέτευσης (Δ.Ε.Υ.Α.)
Urban water
Pricing policy
Municipal Water and Sewage Companies (M.W.S.C. - D.E.Y.A.)

description: Η παρούσα μεταπτυχιακή διατριβή, που πραγματοποιήθηκε στα πλαίσια του Προγράμματος Μεταπτυχιακών Σπουδών «Γεωπληροφορική» στην Eιδίκευση Υδατικοί Πόροι, του Τμήματος Αγρονόμων και Τοπογράφων Μηχανικών του Αριστοτελείου Πανεπιστημίου Θεσσαλονίκης, έχει τίτλο «Διερεύνηση της διαχείρισης του νερού ύδρευσης από τις Δ.Ε.Υ.Α. των νομών Πέλλας και Ημαθίας: Προβλήματα και Προοπτικές» και ολοκληρώθηκε υπό την επίβλεψη του Καθηγητή του ιδίου Τμήματος κ. Σταύρου Γιαννόπουλου. Αντικείμενο της εργασίας αποτελούν: α) η ανάλυση της οικονομικής διάστασης του νερού, β) η διερεύνηση της τιμολογιακής πολιτικής που ακολουθείται από τις Δ.Ε.Υ.Α. (η αποδοτικότητά της, η δυνατότητα αύξησης των τιμών των εφαρμοζόμενων τιμολογίων, τα προβλήματα που αντιμετωπίζουν οι Δ.Ε.Υ.Α. για την ικανοποίηση των μελλοντικών τους αναγκών κ.ά.), γ) θέματα που αφορούν στην ποιότητα του πόσιμου νερού και δ) ενέργειες που πρέπει να γίνονται για τη διαφύλαξη ή /και τη βελτίωση της ποιότητας του παρεχόμενου νερού. Γίνονται, επίσης, προτάσεις για τον επαναπροσδιορισμό της υδατικής πολιτικής των Δ.Ε.Υ.Α., ως προς τη διαχείριση της ζήτησης για την εξοικονόμηση νερού και ως προς την ποιότητα του πόσιμου νερού. Στα πλαίσια της παρούσας διατριβής έγινε έρευνα με τη συμπλήρωση ερωτηματολογίων για τη διερεύνηση της υδατικής πολιτικής που ακολουθείται από τις Δημοτικές Επιχειρήσεις Ύδρευσης και Αποχέτευσης (Δ.Ε.Υ.Α.) των Περιφερειακών Ενοτήτων Πέλλας και Ημαθίας. Το θεσμικό πλαίσιο για τη διαχείριση των υδατικών πόρων εξελίσσεται, στην Ευρωπαϊκή Ένωση, από το έτος 1973 μέχρι σήμερα. Η πρώτη Οδηγία που αφορούσε αποκλειστικά στην ποιότητα του πόσιμου νερού ήταν η Οδηγία 80/778/ΕΟΚ. Στη συνέχεια, λόγω της επιστημονικής και της τεχνολογικής προόδου, η Οδηγία 80/778/ΕΟΚ αντικαταστάθηκε από την Οδηγία 98/83/ΕΚ «σχετικά με την ποιότητα του νερού ανθρώπινης κατανάλωσης», η οποία ισχύει έως σήμερα. Στην Ελλάδα, η εναρμόνιση της Οδηγίας 98/83/ΕΚ με το εθνικό δίκαιο έγινε με την Κοινή Υπουργική Απόφαση Υ2/2600/2001 και της Οδηγίας 2000/60/ΕΚ με τον νόμο 3199/2003 καθώς και με το Προεδρικό Διάταγμα 51/2007. Ένα σημαντικό εργαλείο για τον επαναπροσδιορισμό της υδατικής πολιτικής είναι η τιμολόγηση του νερού. Ένα ορθό σύστημα τιμολόγησης έχει πολλά σημαντικά βραχυπρόθεσμα και μακροπρόθεσμα οφέλη. Αντικείμενο της εργασίας αποτελεί, επίσης, η ποιότητα του πόσιμου νερού. Στο πόσιμο νερό ενδέχεται να συνυπάρχουν τοξικά, χημικά και μικροβιολογικά στοιχεία ή μολυντές και ρύποι, που εγκυμονούν κινδύνους για την ανθρώπινη υγεία. Για το λόγο αυτό, τα στοιχεία ερευνώνται και καταρτίζονται λίστες με τις οποίες ορίζεται το ανώτατο επιτρεπτό όριο περιεκτικότητάς τους στο πόσιμο νερό, ώστε αυτό να μην είναι επιβλαβές. Τα ανώτατα αυτά όρια αποτελούν τα πρότυπα ποιότητας του πόσιμου νερού (drinking water quality standards), τα οποία παρουσιάζονται και αναλύονται. Τέτοια πρότυπα ποιότητας έχουν οριστεί από την Ευρωπαϊκή Ένωση, την Υπηρεσία Περιβαλλοντικής Προστασίας των Η.Π.Α. (EPA-Environmental Protection Agency) και τον Παγκόσμιο Οργανισμό Υγείας (WHO-World Health Organization). Στη συνέχεια της εργασίας αναλύονται οι φορείς διαχείρισης του πόσιμου νερού στην Ελλάδα, δηλαδή η Ε.Υ.Δ.Α.Π. Α.Ε., η Ε.Υ.Α.Θ. Α.Ε. και οι Δ.Ε.Υ.Α. Σημειώνεται ότι, κατά την περίοδο που έγινε η έρευνα, οι Δ.Ε.Υ.Α. βρίσκονταν σε περίοδο προσαρμογής, λόγω της ψήφισης του νόμου 3852/2010 (σχέδιο «Καλλικράτης»). Οι Δ.Ε.Υ.Α., λόγω συγχωνεύσεως των Δήμων, μειώθηκαν από 227 σε 142.
description: The present thesis was carried out during the Post-Graduate Studies, in the Department of Agriculture, Faculty of Geotechnical Sciences, Aristotle University of Thessaloniki, specialized in Agricultural Engineering and Water Resources. The title is «Investigation of water supply conditions from Municipal Water and Sewage Companies of the Prefectures (M.W.S.C. -D.E.Y.A) of the Prefectures of Pella and Imathia: Problems and Perspectives» and was elaborated under the supervision of the Professor of the Department Mr. Stavros Yannopoulos.Particularly, in this survey, the aim is not only the analysis of economic dimension of water, but the investigation of pricing policy of water supply which is followed by these Companies, its efficiency, the possibility to increase the prices, the problems which they face etc. Furthermore, the present thesis refers to drinking water quality issues and to the actions that must be taken to preserve (or improve) the drinking water quality. Finally, suggestions are made for the redefinition of water policy concerning the demand management in order to saving water and ensuring the quality of drinking water.Within the framework of the present thesis, a survey took place through two questionnaires in order to investigate the water policy, which is followed by the Municipal Water and Sewage Companies of the Prefectures (M.W.S.C. - D.E.Y.A.) of Pella and Imathia. The first pieces of water legislation across European Union were accepted by the European Council in 1973. Since then, European legislation on water management is constantly evolved. Directive 80/778/EEC was the first one relating to the quality of water intended for human consumption. Directive 80/778/EEC was repealed after the entry into force of Directive 98/83/EC on the quality of water intended for human consumption. The transposition of the Council Directive 98/83/EC in Greece was achieved by the Joint Ministerial Decision Y2/2600/2001 and the transposition of Directive 2000/60/EC was achieved by the Law 3199/2003 and by the Presidential Decree 51/2007.Water pricing is an important step in order to review water policy. A proper water pricing policy has many long term and short term effects.Moreover, the present thesis refers to drinking water quality. In drinking water there might be toxic, chemical, microbiological elements and pollutants, which pose risks to human health. After examining those elements, scientists compile lists which determine the maximum permissible content limit of these elements in drinking water in order to stay harmless. These parameters set for drinking water are the drinking water quality standards. Standards of drinking water quality have been set by the European Union, the Environmental Protection Agency (EPA) and World Health Organization (WHO). The operators of drinking water in Greece are the Municipal Water and Sewage Companies of the Prefectures, the Union of Municipal Water and Sewage Companies (M.W.S.C. – E.D.E.Y.A.), the Municipal Water and Sewage Company of Thessaloniki (M.W.S.C.T. – E.Y.Α.Th.) and the Municipal Water and Sewage Company of Capital (M.W.S.C.T. – E.Y.D.A.P.). During the survey, the M.W.S.C. were trying to implement the law 3852/2010 (project “Kallikrates”). D.E.Y.A. decreased from 227 to 142 due to merging.